Ako dlho sa dá vydržať po boku muža, pre ktorého neplatia žiadne pravidlá?Nick Polanski je chlap, ktorý dokáže očariť každú ženu. Po všetkých doterajších milostných románikoch si na prahu svojej štyridsiatky konečne uvedomí, že má najvyšší čas založiť si rodinu. So svojím výberom je veľmi spokojný. O lásku príťažlivej blondínky s nekonfliktnou povahou a romantickou dušou, Melisy Mayerovej, nemusí tvrdo bojovať. Tá sa od prvej chvíle ich známosti do neho vášnivo zamiluje. Už na začiatku ich spoločného života Mel zistí, že náladový Nick, ktorého správanie sa mení ako aprílové počasie, je často príčinou ich vzájomných nedorozumení. A čo je oveľa horšie, jej ústretovosť, tolerantnosť a snahu riešiť veci pokojnou cestou, chápe ako jej slabosť. Napriek snahe presvedčiť ho o svojej láske a oddanosti k nemu, čelí z jeho strany absurdným obvineniam. Rovnako je nútená znášať dôsledky Nickovho vyčíňania bez toho, aby prejavil čo i len náznak ľútosti za všetko, čo spôsobil. Strhujúci príbeh o tom, že iba silná žena vie, ako si udržať svoj život pod kontrolou.